# DATGANIAD YSGRIFENEDIG

# GAN

# LYWODRAETH CYMRU

|  |  |
| --- | --- |
| **TEITL** | **Cyhoeddi Cynlluniau Rheoli Pysgodfeydd Cregyn y Brenin a Draenogiaid y Môr** |
| **DYDDIAD** | **14 Rhagfyr 2023** |
| **GAN** | **Lesley Griffiths AS, y Gweinidog Materion Gwledig, Gogledd Cymru a'r Trefnydd** |

Bydd Aelodau Senedd Cymru am wybod bod y Cynlluniau Rheoli Pysgodfeydd (FMPs) cyntaf ar gyfer Cregyn y Brenin a Draenogiaid y Môr wedi'u cyhoeddi heddiw ar y cyd rhwng Cymru a Lloegr. Maen nhw i'w gweld yma: [Y Cyd-ddatganiad ar Bysgodfeydd a Chynlluniau Rheoli Pysgodfeydd](https://www.llyw.cymru/y-cyd-ddatganiad-ar-bysgodfeydd)

Gwnaethon ni ymrwymo yn y [Cyd-ddatganiad Pysgodfeydd](https://www.llyw.cymru/y-cyd-ddatganiad-ar-bysgodfeydd) (JFS) i gyhoeddi'r FMPs hyn cyn diwedd 2023. Mae'r FMPs hyn a'r JFS yn rhan o'r [Fframwaith Pysgodfeydd](https://www.gov.uk/government/publications/fisheries-management-and-support-provisional-common-framework) newydd.

Mae'r cynlluniau'n creu map ffordd ar gyfer rheoli pysgodfeydd cregyn y brenin a physgodfeydd draenogiaid y môr yn nyfroedd Cymru yn y dyfodol. Pwrpas y ddau FMP yw cadw lefelau pysgota o fewn terfynau cynaliadwy, trwy nodi'r polisïau a'r mesurau sydd eu hangen i gyrraedd a chynnal yr amcan o bysgodfeydd cregyn y brenin a draenogiaid môr cynaliadwy ar gyfer cenedlaethau'r dyfodol.

Ar ôl ymgynghori ar y ddau FMP drafft, cyhoeddwyd ochr yn ochr Grynodeb ffurfiol o'r Ymatebion ac Ymateb y Llywodraeth:

I ddarllen Crynodeb o'r Ymatebion i'r ymgynghoriad ar Gregyn y Brenin, cliciwch yma: [Cynllun Rheoli Pysgodfeydd Cregyn y Brenin](https://www.llyw.cymru/cynllun-rheoli-pysgodfeydd-cregyn-y-brenin?_ga=2.104696960.1268120407.1702456719-1131113000.1683449223&_gl=1*iwjb7m*_ga*MTEzMTExMzAwMC4xNjgzNDQ5MjIz*_ga_L1471V4N02*MTcwMjQ1NjcxOS4xMDkuMS4xNzAyNDU2ODg2LjAuMC4w)

I ddarllen Crynodeb o'r Ymatebion i'r ymgynghoriad ar Ddraenogiaid y Môr, cliciwch yma. [Gynllun Rheoli drafft Pysgodfeydd Draenogiaid Môr](Gynllun%20Rheoli%20drafft%20Pysgodfeydd%20Draenogiaid%20Môr)

A ninnau nawr yn canolbwyntio ar roi polisïau ac ymrwymiadau'r ddau FMP ar waith, byddwn yn dal i drafod a siarad â'r rhanddeiliaid fel rhan o'r broses.